
Parlamentul  României

Camera  Deputaților

Comisia pentru industrii și servicii









București, 27.03.2024




                                                    Nr.4c-3/651/2023
BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege pentru modificarea și completarea Legii nr.357/2005 privind bursele de mărfuri, transmis cu adresa nr.PL.x. 747/2023 din 4 decembrie  octombrie 2023.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

PREȘEDINTE,

Sándor Bende
Parlamentul  României

Camera  Deputaților

Comisia pentru industrii și servicii

București, 27.03.2024




                                                    Nr.4c-3/651/2023

R A P O R T

asupra proiectului de Lege pentru modificarea și completarea Legii nr.357/2005 privind bursele de mărfuri


În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru modificarea și completarea Legii nr.357/2005 privind bursele de mărfuri, provenit dintr-o propunere legislativă, transmis cu adresa nr.PL.x. 747/2023 din 4 decembrie 2023, înregistrat la comisie sub nr.4c-3/651/2023 din 04 decembrie 2023.


Consiliul Legislativ, cu avizul nr.923/06.10.2023, avizează favorabil propunerea legislativă cu observații și propuneri.


Consiliul Economic și Social, prin adresa nr.6478/27.09.2023, avizează favorabil proiectul de act normativ.


Consiliul Concurenței, prin adresa nr.RG/13079/18.10.2023, menționează că la o analiză prima facie a textului și a expunerii de motive, nu au fost identificate incompatibilități cu privire la prevederile Legii concurenței nr.21/1996, republicată, cu modificările și completările ulterioare.


Guvernul României, prin adresa nr.2353/2024 din 12 martie 2024, menționează că Parlamentul va decide asupra oportunității adoptării inițiativei legislative.



Senatul, în calitate de primă Cameră sesizată, a adoptat proiectul de lege în ședința din 27 noiembrie 2023.



Proiectul de lege are ca obiect de reglementare modificarea și completarea Legii 357/2005 privind bursele de mărfuri, în sensul susținerii accesului liber în piață a oricărui producător sau comerciant prin eliminarea barierelor de circulație liberă a mărfurilor sau produselor tranzacționate, precum și instituirea unor sisteme de garanții a executării obligațiilor asumate de orice participant la sistem, indiferent de tipul de piață organizat și indiferent de marfa sau produsul tranzacționat.

Membrii Comisiei pentru industrii și servicii au examinat proiectul de lege în ședința din 25 martie 2024.

La lucrările comisiei au fost prezenți deputați conform listei de prezență.

La lucrările comisiei a participat, în calitate de invitat, din partea Bursei Române de Mărfuri  domnul Septimiu Stoica – președinte.

În urma dezbaterilor și a opiniilor exprimate, membrii comisiei au hotărât, cu unanimitate de voturi, să propună plenului Camerei Deputaților adoptarea proiectului de Lege pentru modificarea și completarea Legii nr.357/2005 privind bursele de mărfuri cu amendamente admise prevăzute în anexa care face parte integrantă din prezentul raport.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

              

  PREȘEDINTE,                     







SECRETAR,

                  

    Sándor Bende                                 





     Denisa-Elena Neagu
Consilier parlamentar, Isabela-Patricia Robe
Anexă

A M E N D A M E N T E    A D M I S E

În urma examinării, membrii Comisiei pentru industrii și servicii propun adoptarea proiectului de lege cu următoarele amendamente:

	Nr.

crt.
	Text Lege nr.357/2005 


	Text adoptat de Senat
	Amendamente admise/Autor
	Motivarea

	0
	1
	2
	3
	4

	1.
	 
	Titlul Legii

LEGE

pentru modificarea și completarea Legii nr.357/2005 privind bursele de mărfuri


	Nemodificat
	

	2.
	
	Art.I. - Legea nr.357/2005 privind bursele de mărfuri, publicată în Monitorul Oficial al României, Partea I, nr.1115 din 9 decembrie 2005, se modifică şi se completează după cum urmează:


	Nemodificat
	

	3.
	Art.1. - (4) Bursele de mărfuri înfiinţate în temeiul prezentei legi administrează pieţe de interes public şi asigură membrilor şi clienţilor condiţii centralizate de negociere pentru operaţiuni de:

a) vânzări şi cumpărări la vedere ori la termen pe piaţa la disponibil, având ca obiect bunuri fungibile şi mobile prin natura lor sau bunuri fungibile şi mobile prin anticipaţie, precum şi orice alte bunuri calificate de bursa de mărfuri 
	1. La articolul 1, alineatul (4) se modifică și va avea următorul cuprins:

„(4) Bursele de mărfuri înfiinţate în temeiul prezentei legi administrează pieţe de interes public şi asigură membrilor şi clienţilor condiţii centralizate de negociere şi tranzacţionare pentru operaţiuni de:

a) vânzări şi cumpărări la vedere ori la termen pe piaţa la disponibil, într-o structură multilaterală de tranzacţionare, având ca obiect bunuri fungibile şi mobile prin natura lor sau bunuri fungibile şi mobile prin anticipaţie, precum şi orice alte bunuri calificate
	1. La articolul 1, partea introductivă și literele a) și b) se modifică și vor avea următorul cuprins:

(4) Nemodificat

a) Nemodificat


	Prevederile literelor c) – e) din textul Senatului sunt identice cu prevederile deja în vigoare.


	0
	1
	2
	3
	4

	
	ca fiind tranzacţionabile;

b) vânzări şi cumpărări la vedere ori la termen pe piaţa la disponibil, având ca obiect titluri reprezentative de mărfuri, de tipul recipisei de depozit, warantului, conosamentului şi al altora asemenea, agreate şi calificate de bursa de mărfuri;

c) vânzări şi achiziţii de mărfuri, servicii sau lucrări pe piaţa licitaţiilor;

d) vânzări şi achiziţii de creanţe comerciale pe piaţa creanţelor;

e) vânzări şi achiziţii de mărfuri şi/sau produse pe o piaţă mixtă.


	de bursa de mărfuri ca fiind tranzacţionabile;

b) vânzări şi cumpărări la vedere ori la termen pe piaţa la disponibil, într-o structură multilaterală de tranzacţionare, având ca obiect titluri reprezentative de mărfuri, de tipul recipisei de depozit, warantului, conosamentului şi al altora asemenea, agreate şi calificate de bursa de mărfuri;

c) vânzări şi achiziţii de mărfuri, servicii sau lucrări pe piaţa licitaţiilor;

d) vânzări şi achiziţii de creanţe comerciale pe piaţa creanţelor;

e) vânzări şi achiziţii de mărfuri şi/sau produse pe o piaţă mixtă.”

	b) Nemodificat

c) Se elimină.

d) Se elimină.

e) Se elimină.

Comisia pentru industrii și servicii


	

	4. 
	
	2. La articolul 1, după alineatul (7) se introduce un nou alineat, alin.(8), cu următorul cuprins:

„(8) Bursele de mărfuri pot emite cotaţii informative sintetice cu privire la preţul de piaţă al produselor format în baza sistemului de tranzacţionare propriu, având ca surse informaţiile oferite sau preluate de la autorităţi, instituţii publice, operatori economici semnificativi, alte platforme de tranzacţionare sau de diseminare a informaţiilor.”

	2. Nemodificat
	

	5. 
	
	3. După articolul 1 se introduce un nou articol, art.11, cu următorul cuprins:

„Art.11. - Principalele categorii de produse fungibile admise la tranzacţionare şi cotate pe pieţele de disponibil şi la termen ale burselor de mărfuri includ, dar fără a se limita la acestea:

a) energie, energie electrică, gaze naturale şi combustibili pe bază de cărbune;

b) petrol şi produse distilate, kerosen, benzină, motorină, biodisel, păcură, combustibili de încălzire, GPL, uleiuri şi bitum;

c) uleiuri industriale;

d) ciment, oţeluri beton/laminate, agregate de balastiera şi cariera şi mixturi asfaltice;

e) clor, cloruri, sulfuri, sulfaţi, nitraţi, fosfaţi şi carbonaţi, îngrăşăminte chimice;

f) sare, sare industrială;

g) lemn, inclusiv cherestea şi tocătură, hârtie;

h) produse alimentare, cereale, legume, fructe, came, lapte şi derivate, zahăr, produse de morărit şi panificaţie, uleiuri şi grăsimi rafinate.”

	3. Nemodificat
	

	6. 
	Art.3. - În înţelesul prezentei legi, termenii şi expresiile de mai jos se definesc astfel:

b) broker - persoana fizică, atestată potrivit regulamentelor operaţionale ale bursei de mărfuri în cadrul căreia îşi desfăşoară activitatea, care are în atribuţia sa exclusivă negocierea ofertelor, efectuarea tranzacţiilor şi încheierea contractelor în numele şi pe contul unei societăţi de brokeraj sau în numele societăţii de brokeraj şi pe contul clienţilor acesteia pe piaţa la disponibil, pe piaţa mixtă, respectiv în numele şi pe contul clienţilor pe piaţa creanţelor;


	4. La articolul 3, litera b) se abrogă.

	4. Nemodificat
	

	7. 
	Art.3. - În înțelesul prezentei legi, termenii şi expresiile de mai jos se definesc astfel:

j) contract forward - un contract de vânzare-cumpărare, cu termen suspensiv, ale cărui clauze sunt prestabilite de bursa de mărfuri; termenul unui contract forward poate fi stabilit de partea ce iniţiază oferta până la 18 luni, dar nu mai puţin de 10 zile lucrătoare;

.........................................

m) membru acţionar - societatea comercială sau persoana juridică, având calitatea de acţionar al unei burse de mărfuri, care deţine dreptul de tranzacţionare la acea bursă de mărfuri;

.........................................

p) piaţa la disponibil - piaţa în care se negociază oferte şi se efectuează tranzacţii pentru încheierea contractelor spot şi forward;

.........................................

u) societate de brokeraj - societatea comercială constituită în baza Legii nr.31/1990, republicată, cu modificările şi completările ulterioare, recunoscută ca intermediar profesionist în bursa de mărfuri, deţinând calitatea de membru acţionar al unei burse de mărfuri sau de membru afiliat al acesteia, având ca obiect de activitate prestarea serviciilor de brokeraj;


	5. La articolul 3, literele j), m), p) şi u) se modifică şi vor avea următorul cuprins:

,,j) contract forward - un contract de vânzare-cumpărare, cu termen suspensiv, ale cărui clauze sunt prestabilite de bursa de mărfuri;

.........................................
m) membru acţionar - societatea sau persoana juridică, având calitatea de acţionar al unei burse de mărfuri, care deţine şi un drept de tranzacţionare la acea bursă de mărfuri;

.........................................
p) piaţa la disponibil - structura multilaterală de tranzacţionare în care se negociază oferte şi se efectuează tranzacţii pentru încheierea contractelor spot şi forward;

.........................................
u) societate de brokeraj - societatea constituită în baza Legii nr.31/1990, republicată, cu modificările şi completările ulterioare, recunoscută ca intermediar profesionist în bursa de mărfuri, deţinând calitatea de membru acţionar al unei burse de mărfuri sau de membru afiliat al acesteia, având ca obiect de activitate prestarea serviciilor de brokeraj;”

	5. La articolul 3, literele j), m), și p) se modifică şi vor avea următorul cuprins:

j) Nemodificat

.........................................
m) Nemodificat

.........................................
p) Nemodificat

u) Se elimină.

	Prevederile literei u) din textul Senatului sunt identice cu prevederile deja în vigoare.

	8. 
	Art.4. - (1) Bursa de mărfuri este societatea comercială pe acţiuni având ca obiect principal de activitate administrarea pieţelor organizate, potrivit prezentei legi.


	6. La articolul 4, alineatul (1) se modifică și va avea următorul cuprins:

„Art.4. - (1) Bursele de mărfuri sunt societăţi pe acţiuni având ca obiect de activitate administrarea pieţelor organizate, potrivit legii.”

	6. Nemodificat
	

	9. 
	
	7. La articolul 4, după alineatul (2) se introduce un nou alineat, alin.(21), cu următorul cuprins:

„(21) Bursele de mărfuri pot solicita şi obţine calitatea de intermediar pe piaţa de capital conform legii.”

	7. Nemodificat
	

	10. 
	Art.4. - (3) Bursa de mărfuri poate să desfăşoare şi activităţi secundare, fără a se limita la acestea, cum ar fi: realizarea, administrarea şi comercializarea sistemelor informatice specifice burselor de mărfuri, organizarea de seminarii şi cursuri în scopul pregătirii participanţilor în domeniul burselor de mărfuri.


	8. La articolul 4, alineatul (3) se modifică și va avea următorul cuprins:

„(3) Bursele de mărfuri pot să desfăşoare activităţi secundare, fără a se limita la acestea, cum ar fi: realizarea, administrarea şi comercializarea sistemelor informatice specifice activităţii lor, organizarea de seminarii şi cursuri în scopul pregătirii participanţilor în domeniul bursier.”

	8. Nemodificat
	

	11. 
	Art.5. - (1) Pentru a se înfiinţa o bursă de mărfuri trebuie să fie îndeplinite cumulativ următoarele condiţii:

g) actul constitutiv să nu permită unui acţionar să deţină direct sau prin persoane juridice interpuse mai mult de 5% din drepturile de vot;


	9. La articolul 5 alineatul (1), litera g) se modifică și va avea următorul cuprins:

,,g) actul constitutiv să nu permită unui acţionar să deţină direct sau prin persoane juridice interpuse mai mult de 20% din drepturile de vot;”

	9. Nemodificat
	

	12. 
	Art.7. - (2) Membrii afiliaţi negociază şi încheie tranzacţii şi/sau contracte pe una sau mai multe pieţe administrate de bursa de mărfuri în aceleaşi condiţii ca şi membrii acţionari, începând cu data la care au dobândit acest drept de la consiliul de administraţie al bursei de mărfuri.


	10. La articolul 7, alineatul (2) se modifică și va avea următorul cuprins:

„(2) Membrii afiliaţi negociază şi încheie tranzacţii şi/sau contracte exclusiv în nume propriu pe una sau mai multe pieţe administrate de bursa de mărfuri în aceleaşi condiţii ca şi membrii acţionari, începând cu data la care au dobândit acest drept de la consiliul de administraţie al bursei de mărfuri.”


	10. Nemodificat
	

	13. 
	Art.10. - (2) Consiliul de administraţie al bursei de mărfuri are, pe lângă atribuţiile stabilite conform prevederilor Legii nr.31/1990, republicată, cu modificările şi completările ulterioare, şi pe lângă cele din actul constitutiv al bursei de mărfuri, următoarele atribuţii:

c) să stabilească nivelul capitalului minim necesar pentru prestarea serviciilor de brokeraj;

.........................................

e) să hotărască asupra cererilor adresate de membrii acţionari sau afiliaţi privind acceptarea ca societate de brokeraj la bursa de mărfuri;

.........................................

j) să suspende sau să excludă un broker de la tranzacţionare;


	11. La articolul 10 alineatul (2), literele c), e) şi j) se abrogă.

	11. Nemodificat
	

	14. 
	Art.10. - (3) Prevederile lit.g), h), i), j) şi k) ale alin.(2) se aplică numai dacă se constată săvârşirea unor abateri grave de la regulamentele operaţionale ale bursei de mărfuri şi de la normele emise de consiliul de administraţie al acesteia, abateri de natură să producă prejudicii morale sau materiale unui alt membru acţionar, membru afiliat, unui client al bursei sau bursei de mărfuri.


	12. La articolul 10, alineatul (3) se modifică și va avea următorul cuprins:

„(3) Prevederile lit.f), g) şi h) ale alin.(2) se aplică numai dacă se constată săvârşirea unor abateri grave de la regulamentele operaţionale ale bursei de mărfuri şi de la normele emise de consiliul de administraţie al acesteia, abateri de natură să producă prejudicii morale sau materiale unui alt membru acţionar, membru afiliat, unui client al bursei sau bursei de mărfuri.”


	12. Nemodificat
	

	15. 
	Art.11. - (1) Preşedintele consiliului de administraţie al bursei de mărfuri este directorul general al bursei de mărfuri, care, pe lângă atribuţiile prevăzute în actul constitutiv, este învestit:

.........................................

b) să desemneze o persoană care în mod obişnuit conduce şedinţele de tranzacţionare pe piaţa la disponibil, să coordoneze negocierea ofertelor şi efectuarea de tranzacţii pentru încheierea de contracte spot şi forward;
	13. La articolul 11 alineatul (1), partea introductivă și litera b), se modifică și vor avea următorul cuprins:

„Art.11. - (1) Preşedintele consiliului de administraţie al bursei de mărfuri poate fi şi director general al bursei de mărfuri dacă actele constitutive ale societăţii prevăd acest lucru. Atribuţiile directorului general al Bursei de mărfuri sunt următoarele:

.........................................
b) să desemneze, după caz, o persoană care în mod obişnuit conduce şedinţele de tranzacţionare pe piaţa la disponibil, să coordoneze negocierea ofertelor şi efectuarea de tranzacţii pentru încheierea de contracte spot şi forward;”

	13. Nemodificat
	

	16. 
	Art.11. - (1) Preşedintele consiliului de administraţie al bursei de mărfuri este directorul general al bursei de mărfuri, care, pe lângă atribuţiile prevăzute în actul constitutiv, este învestit:

h) să decidă verificarea unei societăţi de brokeraj în situaţii temeinic motivate.


	14. La articolul 11 alineatul (1), litera h) se abrogă.


	14. Nemodificat
	

	17. 
	SECŢIUNEA 4

Adunarea generală a acţionarilor

31/1990Art.12. - Adunarea generală a acţionarilor are, pe lângă drepturile şi obligaţiile conform prevederilor Legii nr., republicată, cu modificările şi completările ulterioare, şi actului constitutiv al bursei de mărfuri, şi următoarele atribuţii:

a) să dezbată şi să valideze regulamentul de funcţionare a bursei de mărfuri şi orice amendament la acest regulament, precum şi regulamentele operaţionale ale bursei de mărfuri şi orice amendamente la acestea;

b) să valideze hotărârile consiliului de administraţie al bursei de mărfuri privind excluderea de la tranzacţionare a brokerilor ori retragerea dreptului de acces agenţilor de bursă, în cazul unor abateri grave de la normele de conduită şi/sau de la regulamentele operaţionale ale bursei de mărfuri;

c) să valideze hotărârile consiliului de administraţie al bursei de mărfuri privind excluderea societăţilor de brokeraj ori retragerea dreptului de acces al clienţilor bursei, în cazul unor abateri grave de la normele de conduită şi/sau de la regulamentele operaţionale ale bursei de mărfuri;

d) să valideze hotărârile consiliului de administraţie al bursei de mărfuri privind admiterea sau respingerea cererilor adresate de terţe persoane juridice pentru dobândirea calităţii de membru afiliat.


	15. La Capitolul II, secțiunea a 4-a, cuprinzând articolul 12, se abrogă.


	15. Nemodificat
	

	18. 
	CAPITOLUL III

Prestarea serviciilor de brokeraj

SECŢIUNEA 1

Societăţile de brokeraj

Art.13. - (1) Societăţile de brokeraj au ca obiect principal de activitate prestarea serviciilor de brokeraj în calitate de intermediari profesionişti, pe piaţa la disponibil, piaţa mixtă şi pe piaţa creanţelor. Poate acţiona ca societate de brokeraj şi persoana juridică ce are organizat în structura sa un departament specializat pentru aceste activităţi.

(2) Societăţile de brokeraj pot, de asemenea, să desfăşoare activităţi secundare, dar fără a se limita la acestea, cum ar fi acordarea de consultanţă clienţilor cu privire la activităţile şi operaţiunile desfăşurate pe pieţele administrate de bursa de mărfuri.

Art.14. - Acceptarea unei societăţi de brokeraj de către consiliul de administraţie al bursei de mărfuri este condiţionată de îndeplinirea următoarelor condiţii:

a) să fie constituită legal ca societate comercială, conform prevederilor Legii nr.31/1990, republicată, cu modificările şi completările ulterioare;

b) să aibă în obiectul de activitate, prevăzut în actul constitutiv, prestarea serviciilor de brokeraj în conformitate cu legislaţia în vigoare;

c) să deţină calitatea de membru acţionar sau membru afiliat la bursa de mărfuri;

d) să îndeplinească condiţiile de capital social minim necesar pentru a presta servicii de brokeraj;

e) cel puţin o persoană din conducerea executivă să deţină atestat de broker eliberat de bursa de mărfuri pe pieţele căreia prestează servicii de brokeraj;

f) să aibă angajată cel puţin o persoană care deţine atestat de broker eliberat de bursa de mărfuri pe pieţele căreia prestează servicii de brokeraj şi care are în atribuţiile sale exclusiv prestarea acestor servicii;

g) să îndeplinească cerinţele minime de personal şi dotare tehnică stabilite în regulamentele bursei de mărfuri.


Art.15. - (1) Societăţile de brokeraj, prin brokerii care acţionează în numele acestora, negociază oferte, efectuează tranzacţii, încheie contracte şi răspund de transmiterea tuturor informaţiilor privind predarea mărfii şi plata preţului. Societăţile de brokeraj sunt obligate să păstreze confidenţialitatea în legătură cu persoana în numele căreia negociază pe piaţa la disponibil, cu excepţiile prevăzute de legislaţia în vigoare şi regulamentele bursei de mărfuri.

(2) Societăţile de brokeraj sunt obligate să trateze distinct, ca bunuri ale clientului, toate sumele şi alte bunuri primite, cu scopul de a constitui garanţii şi de a efectua tranzacţii ori de a încheia contracte, precum şi rezultatele obţinute din asemenea operaţiuni în numele clientului respectiv. Asemenea sume sau alte bunuri ale clientului sunt înregistrate în evidenţe separate şi nu sunt confundate cu fondurile societăţii de brokeraj respective ori utilizate în folosul altui client pentru a constitui garanţii, în vederea efectuării de tranzacţii ori încheierii de contracte sau pentru a obţine ori acorda credite.

Art.16. - Societăţii de brokeraj îi este interzis:

a) să se asocieze cu altă societate de brokeraj pentru negocierea în comun a tuturor ofertelor primite sau a unei părţi din acestea, fără acordul clientului său;

b) să ofere garanţii speciale în ceea ce priveşte tranzacţionarea/contractarea în afara celor privind negocierea cu diligentă a ofertelor primite;

c) să primească o ofertă de la o persoană aflată în una dintre procedurile prevăzute de Legea nr.64/1995 privind procedura reorganizării judiciare şi a falimentului, republicată, cu modificările şi completările ulterioare;

d) să efectueze tranzacţii sau să încheie contracte fără plata tarifelor ori a comisioanelor cuvenite bursei de mărfuri;

e) să negocieze o ofertă pe piaţa la disponibil, piaţa mixtă sau pe piaţa creanţelor fără constituirea garanţiilor solicitate.

Art.17. - Societăţile de brokeraj au dreptul să solicite şi să primească de la clienţii lor orice măsură de protecţie împotriva riscului financiar propriu, rezultând din garantarea tranzacţiilor efectuate ori din încheierea contractelor prin intermediul lor.

SECŢIUNEA 2

Brokerii

Art.18. - Brokerii sunt persoane fizice aflate în relaţii de muncă exclusiv cu o societate de brokeraj, privind negocierea ofertelor şi efectuarea tranzacţiilor pe piaţa la disponibil, pe piaţa mixtă şi încheierea contractelor pe piaţa creanţelor.

Art.19. - Brokerii sunt atestaţi de consiliul de administraţie al bursei de mărfuri pe baza promovării examenului cursului de brokeri organizat de bursa de mărfuri sau de organismele de formare profesională recunoscute de aceasta.

Art.20. - Brokerului îi este interzis:

a) să fie angajat, administrator sau cenzor/auditor la o altă societate de brokeraj, la o societate de servicii de investiţii financiare sau instituţie de credit ori să deţină participări de orice fel ar fi acestea la astfel de societăţi;

b) să negocieze oferte şi să efectueze tranzacţii pe piaţa la disponibil în numele şi pe contul lui, în mod direct ori prin persoane interpuse şi/sau să încheie contracte pe piaţa creanţelor în numele şi pe contul lui, în mod direct ori prin persoane interpuse;

c) să negocieze oferte pentru persoane juridice aflate în una dintre procedurile prevăzute în Legea nr.64/1995, republicată, cu modificările şi completările ulterioare;

d) să negocieze oferte în mod discreţionar fără acordul clientului;

e) să negocieze ofertele clienţilor altfel decât în strictă conformitate cu instrucţiunile primite de la aceştia.


	16. Capitolul III „Prestarea serviciilor de brokeraj”, cuprinzând articolele 13 – 20, se abrogă.

	16. Capitolul III, cuprinzând articolele 13 – 20, se abrogă.


	

	19. 
	Art.21. - (2) Şedinţele de bursă sunt conduse de un coordonator de şedinţă, numit de preşedintele director general al bursei de mărfuri.


	17. La articolul 21, alineatul (2) se modifică și va avea următorul cuprins:

„(2) Şedinţele de bursă sunt conduse, după caz, de un coordonator de şedinţă, numit de preşedintele director general al bursei de mărfuri.”

	17. Nemodificat
	

	20. 
	
	18. La articolul 22, după alineatul (3) se introduce un nou alineat, alin.(31), cu următorul cuprins:

„(31) Bursele de mărfuri vor admite accesul pe pieţele la disponibil autorităţilor contractante pentru derularea procedurilor acestora de achiziţii publice, conform normelor în vigoare.”

	18. Nemodificat
	

	21. 
	Art.25. - (5) Regulamentele bursei de mărfuri conţin cel puţin următoarele prevederi exprese privind fapte ce constituie încălcări disciplinare ale activităţii desfăşurate în legătură cu pieţele administrate de bursa de mărfuri:

a) negocierea unei oferte fără dreptul de tranzacţionare obţinut de societatea de brokeraj de la consiliul de administraţie al bursei de mărfuri;

.........................................

c) lipsa unei evidenţe separate în registrele contabile ale unei societăţi de brokeraj între tranzacţiile efectuate în cont propriu şi tranzacţiile efectuate în contul unor terţi sau între contractele încheiate în cont propriu şi contractele încheiate în contul unor terţi, precum şi în cazul în care prestarea serviciilor se efectuează printr-un departament, lipsa unei evidenţe separate între registrele contabile ale societăţii de brokeraj în ansamblu şi ale departamentului în special;

.........................................

f) negocierea unei oferte sau efectuarea unei tranzacţii, respectiv a unui contract, de către o societate de brokeraj, de natură să producă prejudicii morale sau materiale unui client al său sau unui membru acţionar ori afiliat al bursei de mărfuri ori unui client al bursei;

g) transmiterea unei oferte de către o societate de brokeraj altei societăţi de brokeraj, fără acordul clientului;

h) neîndeplinirea obligaţiilor asumate în urma participării unui membru acţionar, membru afiliat ori a unui client pe una sau mai multe pieţe administrate de bursa de mărfuri.


	19. La articolul 24 alineatul (5), literele a), c), f), g) și h) se modifică și vor avea următorul cuprins:

„a) negocierea unei oferte fără dreptul de tranzacţionare obţinut de membru de la consiliul de administraţie al bursei de mărfuri;

.........................................
c) lipsa unei evidenţe separate în registrele contabile ale unui membru între tranzacţiile efectuate în cont propriu şi tranzacţiile efectuate în contul unor terţi sau între contractele încheiate în cont propriu şi contractele încheiate în contul unor terţi, precum şi în cazul în care prestarea serviciilor se efectuează printr-un departament, lipsa unei evidenţe separate între registrele contabile ale societăţii de brokeraj în ansamblu şi ale departamentului în special;

.........................................
f) negocierea unei oferte sau efectuarea unei tranzacţii, respectiv a unui contract, de către un membru, de natură să producă prejudicii morale sau materiale unui client al său sau unui membru acţionar ori afiliat al bursei de mărfuri ori unui client al bursei;

g) transmiterea unei oferte de către un membru altui membru fără acordul clientului;

h) neîndeplinirea obligaţiilor asumate în urma participării unui membru acţionar, membru afiliat ori a unui client pe una sau mai multe pieţe administrate de bursa de mărfuri.”

	19. La articolul 24 alineatul (5), literele a), c), f) și g) se modifică și vor avea următorul cuprins:

a) Nemodificat

c) Nemodificat

f) Nemodificat

g) Nemodificat
h) Se elimină.

Comisia pentru industrii și servicii
	Prevederea de la litera h) din textul adoptat de Senat este identică cu prevedea deja în vigoare

	22. 
	Art.26. - (3) Camera arbitrală a bursei de mărfuri se organizează şi funcţionează în conformitate cu dispoziţiile cărţii a IV-a din Codul de procedură civilă.

(4) Până la funcţionarea Camerei arbitrale a bursei de mărfuri, litigiile prevăzute la alin.(1) vor fi soluţionate de Curtea de Arbitraj Comercial Internaţional de pe lângă Camera de Comerţ şi Industrie a României.


	20. La articolul 26, alineatele (3) și (4) se modifică și vor avea următorul cuprins:

„(3) Camera arbitrală a bursei de mărfuri are competenţe generale în materie comercială şi se organizează şi funcţionează în conformitate cu dispoziţiile Legii nr.134/2010 privind Codul de procedură civilă, republicată, cu modificările şi completările ulterioare.

(4) Până la constituirea Camerei arbítrale a bursei de mărfuri, litigiile prevăzute la alin.(1) vor fi soluţionate de Curtea de Arbitraj Comercial Internaţional de pe lângă Camera de Comerţ şi Industrie a României.”


	20. Nemodificat
	

	23. 
	Art.27. - (2) Orice societate de brokeraj sau broker are obligaţia:

a) să întocmească documentele şi să ţină evidenţele activităţii sale de societate de brokeraj sau de broker şi ale tranzacţiilor sale, precum şi ale tranzacţiilor clienţilor săi;

b) să întocmească şi să păstreze cel puţin 5 ani rapoarte cu privire la activitatea desfăşurată pe pieţele administrate de bursa de mărfuri;

c) să pună aceste registre şi evidenţe la dispoziţie consiliului de administraţie al bursei de mărfuri şi/sau Colegiului de conducere ai C.C.I.R.


	21. La articolul 27, alineatul (2) se modifică și va avea următorul cuprins:

„(2) Orice membru al Bursei de mărfuri are obligaţia:

a) să întocmească documentele şi să ţină evidenţele activităţii sale de societate de brokeraj sau de broker şi ale tranzacţiilor sale, precum şi ale tranzacţiilor clienţilor săi;

b) să întocmească şi să păstreze cel puţin 5 ani rapoarte cu privire la activitatea desfăşurată pe pieţele administrate de bursa de mărfuri;

c) să pună aceste registre şi evidenţe la dispoziţie consiliului de administraţie al bursei de mărfuri şi/sau Colegiului de conducere al C.C.I.R.”


	21. La articolul 27, partea introductivă a alineatului (2) se modifică și va avea următorul cuprins:

(2) Nemodificat

a) Se elimină.

b) Se elimină.

c) Se elimină.

Comisia pentru industrii și servicii
	Prevederile literelor a) – c) din textul adoptat de Senat sunt identice cu textul deja în vigoare.

	24. 
	Art.29. - Societăţile de bursă şi societăţile de brokeraj existente, care se află în diverse stadii de autorizare şi care desfăşoară activităţile prevăzute la art.1 alin.(4) şi la art.13, au obligaţia să se reorganizeze, în vederea încadrării în prevederile prezentei legi, în maximum 6 luni de la intrarea în vigoare a acesteia, dar nu mai devreme de 29 ianuarie 2006, sub sancţiunea dizolvării acestora sau a eliminării din obiectul de activitate a acelor prevederi ce intră sub incidenţa prezentei legi, respectiv sub sancţiunea neacceptării la tranzacţionare într-o bursă de mărfuri.


	22. Articolul 29 se abrogă.


	22. Nemodificat
	

	25. 
	
	Art.II. - Colegiul de conducere al C.C.I.R. autorizează bursele de mărfuri constituite după intrarea în vigoare a prezentei legi. În termen de 6 luni de la intrarea în vigoare a prezentei legi, bursele de mărfuri aflate în funcţiune îşi vor organiza activitatea şi revizui normele conform prevederilor din prezenta lege.


	Art.II. - Colegiul de conducere al Camerei de Comerț și Industrie a României autorizează bursele de mărfuri constituite după intrarea în vigoare a prezentei legi. În termen de 6 luni de la intrarea în vigoare a prezentei legi, bursele de mărfuri aflate în funcţiune îşi vor organiza activitatea şi revizui normele conform Legii nr.357/2005 privind bursele de mărfuri, astfel cum aceasta a fost modificată și completată prin prezenta lege.

Comisia pentru industrii și servicii


	Conform normelor de tehnică legislativă.

